2017. gada 13. decembrī Rīkojums Nr. 748

Rīgā (prot. Nr. 61 31. §)

**Par valsts aģentūras "Civilās aviācijas aģentūra" 2018. gada budžeta apstiprināšanu**

1. Saskaņā ar Likuma par budžetu un finanšu vadību 41. panta 1.1 daļu apstiprināt valsts aģentūras "Civilās aviācijas aģentūra" 2018. gada budžeta ieņēmumus 3 461 200 *euro* apmērā un izdevumus 3 886 650 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2018. gada 1. janvāri 425 450 *euro* apmērā) atbilstoši šā rīkojuma pielikumam.

2. No valsts aģentūras "Civilās aviācijas aģentūra" budžeta 2018. gada ieņēmumiem paredzēt  976 090 *euro* izmaksu segšanai, kas saistītas ar aeronavigācijas pakalpojumu sniegšanas nodrošināšanu, kontroli, uzraudzību, funkcionālo gaisa telpas bloku pārvaldību un citu ar civilās aviācijas drošību saistīto darbību (funkciju) izpildi.

Ministru prezidents Māris Kučinskis

Satiksmes ministrs Uldis Augulis